Diari Oficial de la Generalitat Valenciana


Sumari del DOGV 6229, del 18-03-2010 (2010/2673)

RESOLUCIÓ de 22 de desembre de 2009, del director general d'Urbanisme, per la qual s'esmenen les deficiències a què fa referència l'acord de la Comissió Territorial d'Urbanisme, de 3 de desembre de 2009 i es declara definitivament aprovat l'expedient de modificació puntual número 10 del Pla general de Calp, canvi de qualificació de l'illa 5b del Pla parcial número 4.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6229

Data del DOGV
:   18-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2673


Data del document
:   22-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Calp
    * pla d'urbanisme

RESOLUCIÓ de 22 de desembre de 2009, del director general d'Urbanisme, per la qual s'esmenen les deficiències a què fa referència l'acord de la Comissió Territorial d'Urbanisme, de 3 de desembre de 2009 i es declara definitivament aprovat l'expedient de modificació puntual número 10 del Pla general de Calp, canvi de qualificació de l'illa 5b del Pla parcial número 4. [2010/2673]  
Vist l'expedient instruït per a la modificació puntual número 10 del Pla general de Calp, es destaquen els antecedents i fonaments jurídics següents:  
Antecedents  
Primer. La Comissió Territorial d'Urbanisme d'Alacant, en sessió celebrada el 3 de desembre de 2007, va adoptar l'acord següent:  
«Amb relació a la modificació puntual número 10 del Pla general de Calp, es destaquen els següents:  
Antecedents  
Primer. El projecte es va sotmetre a informació pública durant un mes mitjançant Acord del Ple de l'Ajuntament del dia 3 de gener de 2003, amb la publicació de l'anunci en el Diari Oficial de la Comunitat Valenciana número 4480, de 3 de gener de 2003 i en el diari Las Provincias, de 18 de març del mateix any. Durant el període d'exposició pública no es van presentar al·legacions. El Ple de l'Ajuntament, en sessió del dia 20 de maig de 2005, va acordar aprovar provisionalment la modificació puntual número 10 del Pla general. En l'esmentat acord es va incorporar una esmena al projecte inicial de manera que l'objecte de la modificació que en un principi consistia a canviar la qualificació de l'illa 5b del Pla parcial el Saladar, a sòl dotacional públic al servei de les Salines, passara a sòl dotacional públic al servei de les Salines i escolar.  
Segon. La documentació està integrada per l'expedient administratiu i còpies simples de dos plànols corresponents a l'ordenació detallada del sòl urbanitzable del sector el Saladar.  
Tercer. Per acord de la Comissió Territorial d'Urbanisme del dia 28 de juliol de 1998 es va aprovar l'homologació global modificativa del vigent Pla general d'ordenació urbana de l'Ajuntament del Calp que incloïa l'ordenació detallada del sector el Saladar. L'objecte de la modificació puntual número 10 és el de modificar la qualificació de l'illa 5b del Pla parcial el Saladar, que passa de sòl lucratiu d'ús residencial a sòl dotacional públic al servei de les Salines i escolar.  
Quart. En l'expedient consta l'informe de la Direcció General de Règim Econòmic de la Conselleria de Cultura, Educació i Esport, de data 26 de juny de 2006, emés amb relació a les modificacions puntuals número 17 i la número 10 a què fa referència aquest, les quals són informades favorablement, condicionant aquest caràcter al fet que l'Ajuntament complisca el compromís de propiciar una parcel·la de com a mínim 10.000 m² al sector el Ràfol I.  
Consideracions tecnicojurídiques  
Primera. El procediment seguit per l'Ajuntament és concorde amb el que preveu l'art. 38 per remissió de l'art. 55 de la Llei 6/1994, reguladora de l'activitat urbanística.  
Segona. La documentació no pot considerar-se completa a l'efecte del compliment de l'art. 27 de la Llei 6/1994, reguladora de l'activitat urbanística, per la qual cosa han d'aportar-se tres exemplars del projecte tècnic degudament diligenciat pel secretari de la corporació amb referència a la data d'aprovació plenària.  
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com recull l'article 40 de la Llei 6/1994, reguladora de l'activitat urbanística.  
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva dels plans generals, i de les seues modificacions, de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei 6/1994, reguladora de l'activitat urbanística, amb relació a l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats; la Llei 30/92, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme  
ACORDA  
Supeditar l'aprovació definitiva de la modificació puntual núm. 10, del Pla general del municipi de Calp, fins que s'esmene l'observació continguda en la consideració tecnicojurídica segona, i habilitar la directora general d'Ordenació del Territori als efectes previstos en l'art. 41.2 de la Llei reguladora de l'activitat urbanística.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat Valenciana, en el termini d'un mes comptador a partir de l'endemà de la data de recepció de la notificació.  
Tot això sense perjudici que es puga exercir qualsevol altre recurs o acció que es considere oportú.»  
Segon. El dia 20 d'abril de 2009 l'Ajuntament de Calp presenta el text refós en els termes exigits per l'expressat acord de la Comissió Territorial d'Urbanisme. Aquest text ha sigut diligenciat amb relació a l'acord municipal de data 20 de maig de 2005, del qual consta un certificat en l'expedient, pel qual es va aprovar provisionalment la proposta.  
Tercer. L'1 de juny de 2009, el tècnic del Servei Territorial emet un informe en què manifesta que examinada la documentació aportada per l'Ajuntament de Calp es pot considerar esmenada l'observació continguda en la consideració tecnicojurídica segona del ja esmentat acord de la Comissió Territorial d'Urbanisme.  
Fonaments jurídics  
Únic. El director general d'Urbanisme és l'òrgan competent per a verificar el compliment del condicionat imposat en l'esmentat acord de la Comissió Territorial d'Urbanisme, d'acord amb el que preveu l'article 9.b) del Decret 162/2007, de 21 de setembre, del Govern Valencià, el qual aprova el Reglament dels òrgans urbanístics de la Generalitat Valenciana.   
En conseqüència, el director general d'Urbanisme resol:  
1. Considerar complit l'Acord de la Comissió Territorial d'Urbanisme de data 3 de desembre de 2007.  
2. Declarar definitivament aprovat l'expedient de modificació puntual núm. 10 del Pla general de Calp.  
3. Ordenar la publicació de l'acord aprovatori en el diari oficial corresponent, conforme al procediment legalment previst.  
Contra aquesta resolució, que posa fi a la via administrativa, pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es puga exercir qualsevol altre recurs o acció que es considere oportú.  
Alacant, 22 de desembre de 2009.- El director general d'Urbanisme: José María Selva Ros.